Høyresvingulykke

En **høyresvingulykke** er viser som oftest til en type trafikkulykke hvor et motorkjøretøy under høyresving kjører på en fotgjenger eller syklist. Det er en vanlig type blindsoneulykke, og skjer blant annet i kryss, rundkjøringer og snufelt. 

Det er en vanlig myte at kvinner oftere er offer for høyresvingulykker.  

## Historie
I Danmark har har mediene og iblant politikere særlig etter tusenårsskiftet viet fokus til høyresvingulykker hvor lastebilister har kjørt over syklister. Dette har ført til at danske lastebiler etter 2005 må være utstyrt med minst tre speil, som – dersom de er korrekt innstilt – skal kunne eliminere alle blindsoner på høyre side av kjøretøyet hvor de myke trafikanter som regel ferdes. Statistikken har imidlertid vist at kravene om speil ikke har redusert antallet dødsfall på grunn av høyresvingulykker.

## Dødelighet
Høyresvingulykker er assosiert med alvorlige skader, og særlig ulykker med lastebiler har høy dødelighet. Ved sammenstøtet mellom personbil og myke trafikanter (fotgjenger eller syklist) snakker man ofte om påkjørsel, mens sammenstøt med lastebil i en høyresvingulykke oftest har karakter av en hel eller delvis overkjørsel. I ulykker med lastebil dør 80% på stedet på grunn av omfattende knusingsskader, ofte over flere kroppsregioner. Potensialet for å redde menneskeliv ved å optimere behandlingsmulighetene er derfor beskjedent, likesom bruk av sykkelhjelm sjeldent kan forhindre disse typene ulykkers dødelige utgang.

## Faktorer
Bilister som kjører på rødt lys kan være en foranledning til høyresvingsulykke. Sykling på rødt lys kan derimot være en strategi for syklister å komme seg foran store kjøretøy slik at man kommer ut av blindsoner og forebygger høyresvingulykker.

En annen muliggjørende faktor for slike ulykker er dersom syklisten plasserer seg til siden i vegbanen eller kjørefeltet slik at førere av motorkjøretøy har mulighet til å kjøre opp på siden. Dette kan for eksempel ved bruk av sykkelfelt dersom disse er uten beskyttelse inn mot kryss, eller ved sykling i kjørebanen sammen med biler hvis syklisten plasserer seg ytterst nær vegskulderen. Disse faktorene kan redseres ved å oppfordre syklister til å legge seg mer midt i kjørefeltet, for eksempel ved å bruke delesymbol, som dermed kan hindre farlige forbikjøringer slik at syklister havner i blindsoner. 

## Forebygging
Et beskyttet kryss kan brukes for å skape en fysisk barriere på steder der påkjørsler vanligvis ville skjedd, og gi nye krysningspunkter hvor fotgjengere og syklister blir godt synlige for førere av motorkjøretøy. På steder det ikke finnes beskyttede kryss må derimot andre løsninger vurderes.

Det har vært foreslått at syklister bør få kurs hvor man lærer å gjøre seg synlig i trafikken, men selv om forslaget kan virke fornuftig er det lite realistisk.

Et annet forslag har gått på at syklister bør sykle på venstre side av veien (lik som det er anbefalt at fotgjengere går på motsatt side av syklister på gang- og sykkelveger) slik at syklistene møter bilistene front-mot-front. Det er uvisst hvor mange tilsvarende *venstre*svingulykker dette ville gitt.

I praksis har man foreløpig latt det være opp til sjåførene å ta ansvar for problemet, blant annet ved å innføre krav om speil, blindsonekamera og endring i bøtesatser. Det har også blitt presentert fremtidsvisjoner om at biler skal bli smartere slik at de for eksempel kan bremse selv for å hindre høyresvingulykker.


Protected roundabout 3D.png|Beskyttet rundkjøring av typen brukt i Nederland
2022 Warszawa rondo Sprawiedliwych wśród Narodów Świata, 1.jpg|En beskyttet rundkjøring i Polen


## Se også
* Beskyttet kryss, et vegkryss der syklister og fotgjengere er skilt fra bilister for å forebygge ulykker
* Bilavhengighet, byplanlegging som favoriserer biler istedenfor sykling, kollektiv transport og gange
* Myk trafikant, trafikant som ikke er beskyttet av et omgivende kollisjonssikringssystem, og dermed er mer sårbar ved trafikkulykke
* Nullvisjonen om ingen drepte eller hardt skadde, internasjonal visjon, vedtatt i Norge i 1999
* Spøkelsesykkel, minnesmerke langs vegen for omkomne i trafikken

## Referanser


## Eksterne lenker
* Kan deteksjonsteknologi i tunge kjøretøy og personbiler redusere høyresvingulykker?, Ola Løvland Manheim, Masteroppgave i industriell økonomi (2020)